

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. május 27-i rendes ülésére**

**Napirend tárgya:**

**Beszámoló a bölcsődei ellátás helyzetéről**

**A napirendet tárgyaló ülés dátuma**: **2024.05.27.**

**A napirendet tárgyaló ülés:** **Szociális Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai: --**

**4. Tényállás bemutatása:**

A bölcsődék működését a gyermekek védelméről és a gyámügyi igazgatásról szóló 1997. évi XXXI. törvény és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998.( IV.30. ) NM rendelet módosításaként kiadott 6/2016 (11.24.) EMMI rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló jogszabály határozza meg

A bölcsőde, a családban élő gyerekek életkorának és egészségügyi állapotának megfelelő nevelést, gondozást, foglalkoztatást és étkezést biztosít, azon gyerekek számára, akiknek szülei munkavégzésük, betegségük, vagy egyéb ok miatt napközbeni ellátásukról nem tudnak gondoskodni. A gyermekek 20 hetes kortól 3. életévük betöltését követő augusztus hó 31. napjáig vehetik igénybe a bölcsődei ellátást. Viszont, ha a gyermek 3. életévét betöltötte, de testi, vagy szellemi fejlettsége alapján még nem érett az óvodai nevelésre, tovább gondozható bölcsődében.

A gyermekek védelméről és a gyámügyi igazgatásról szóló 1997. évi XXXI. törvény 94. § (3a) bekezdés alapján a bölcsődei ellátás, mint a helyi önkormányzat által kötelezően ellátandó feladat biztosítása érdekében 2020. október 15. napján feladat ellátási szerződést kötött a **Csibe Bölcsi Közhasznú Nonprofit Kft**. -vel, mint fenntartóval a Csibe Bölcsi bölcsőde és a Csibe Bölcsi Minibölcsődei férőhelyek ( 10 fő ) biztosítására, mely szerződés 2023.02.15.-én illetve 2024.02.01. napján módosításra került.

A 2024. májusában lezajlott bölcsődei felvételeket követően a Csibe Bölcsi Közhasznú Nonprofit Kft. által elkészített beszámolót terjesszük a képviselő-testület elé.

Telki, 2024. május 22. Deltai Károly

polgármester

**Határozati javaslat**

**Telki község Önkormányzat képviselő-testülete**

**/2024.(V. .) Önkormányzati határozata**

**Beszámoló a bölcsődei ellátás helyzetéről**

A Képviselő-testület megismerte és elfogadja a Csibe Bölcsi Közhasznú Nonprofit Kft. által összeállított beszámolót a bölcsődei ellátás helyzetéről.

**Felelős:** Polgármester

**Határidő:** azonnal